र के ही आनदीलालजी थे. विद्यार्थियों को दुख पहुंचाने में उनका कोई जवाब नही था । कान उमेठ कर मुझे बुरी तरह पीटा - लातों में, घूसों से और ठोलों से । पसली में किसी एक घूस की असह्य चोट से मै मूच्छित हो गया। विद्या मीखने के निमित्त मार जरूरी होते हुए भी मुझे वैसी बेजा मार का सपने में भी अनुमान नहीं था । होश आते ही गुस्सा तो ऐसा भभका कि गुरुजी की लुग्धी बना दूं, मगर कुछ भी राह नहीं सूझी। फिर भी थकी हुई निर्बल देह में वैताल प्रवेश करन के बाद मुझ से सब्र नही रखा गया । गुरुजी की दक्षिणा' मटकियो को चुकायी। एक-एक ठोकर के साथ-ही-साथ तमाम मटकियों का सफाया हो गया। यह तो सांप्रत यमराज को चुनौती थी। फिर आनंदीलालजी पीटने के आनंद मे क्यों कसर रखते ? सटाक्-सटाक् बल खाती बेत से ठौरकुठौर सारा शरीर धुन डाला। चौडी नीली रेखाओं से तमाम शरीर में जाली चित्रित हो गयी । सरस्वती देवी का महाप्रसाद इसी रूप में मिलता था । तब से मेरे रोम-रोम में अंग्रेजी के प्रति भयंकर उबकाई पैठ गयी । किन्तु संयोग की ऐसी बेजा कारस्तानी इरपिदर, कि पिछले चालीस बरस से अंग्रेजी बांचने के सिवाय दूसरा विकल्प ही नहीं है । नितनेम की तरह अंग्रेजी की पोथियों का पारायण करना पड़ता है, किन्तु उस दिन के आतंक से ऐसा कुण्ठाग्रस्त हुआ कि आज दिन भी न अंग्रेजी बोल पाता हूं और न लिख पाता हूं । मानो यह कोई चेत- अचेत कुकर्म हो । बांचने की विशेषता के लिए अंग्रेजी भाषा का कोई श्रेय नही । 'विलायत' की बजाय यदि म फ्रांस या जर्मनी
के गुलाम होते तो फ्रेंच या जर्मन सीखनी पड़ती । अंग्रेजों के पहले फारसी का ऐसा ही बोलबाला था। गुलाम स्वप्न में भी आजादी का स्वाद नहीं चख सकता । इस परम पूजनीय देश की पावन धरती को परदेशियो के चरण स्पर्श का उछाह बेशुमार है । आजादी के ये चालीस बरस ही आज पवित्र गंगा-जमुना के लिए असह्य हो गये हैं । गुलामी की मधुर स्मृति जन-मन में छटपटाने लगी है ।
नौकरी करने वाले अह्लकार का एक पांव घर में तो दूसरा गली में । सुमेरजी वाभा की बदली बाड़मेर हुई तो मुझे भी पढ़ने के लिए बाड़मेर जाना पड़ा । आखिर छंटते-छंटते हम तीन जने ही बाकी बचे । जैतारण मे मिडल स्कूल नही था । इसलिए कुबेरजी वाभा को पाचवी कक्षा के बाद बिलाड़ा जाने की खातिर मजबूर होना पड़ा । मैंने और खूमदानजी ने जैतारण की जमपुरी से टी. सी. कटायी । वे मुझ से एक क्लास टी.सी. आगे थे ।
जोधपुर के 'बड़े-ऐसण' पहली बार रेल के इंजन का आर्त्तनाद सुना । सही पता नहीं लगा कि वह आर्त्तनाद अंग्रेजी में था, हिन्दी में या मारवाड़ी में ? गोरों की हिकमत से बनाये इंजन शायद अंग्रेजी में ही आतंनाद करते होंगे । श्वास-प्रश्वास के साथ काले स्याह धुएं के वगूले-ही-बगूले ! भक्ख-भक्ख की कर्कश आवाज के साथ वह लोहे की पटरियों पर फिसल रहा था । दैत्य - खईस के समान वीभत्स आकृति ! बेहद खौफनाक, मानो पिछले जन्म में अंग्रेजी का अध्यापक हो ।
लंबी-ही-लंबी रेल के अनगिनत डिब्बों से आखिर वह इंजन जुड़ा । प्रचड वैताल की